ROMÂNIA

JUDEȚUL PRAHOVA

CONSILIUL LOCAL AL COMUNEI BUCOV

Strada Constantin Stere, nr.1

TEL 0244275046,FAX 0244275170

E-mail bucov@primariabucov.ro

PROIECT DE

 H O T Ă R Â R E NR.22/22.02.2023

privind aprobarea concesionării directe a spațiilor, cu destinația de cabinete medicale pentru medicina de familie

 Consiliul Local al comunei Bucov, județul Prahova, convocat în ședință extraordinară de îndată în data de 22.02.2023;

 Având în vedere:

- Referatul de aprobare al primarului comunei Bucov, nr.6743/22.02.2023, la proiectul de hotărâre nr. 22/22.02.2023, prin care se propune aprobarea concesionării directe a spațiilor, cu destinația de cabinete medicale pentru medicină de familie, situate în comuna Bucov, județul Prahova, aflate în proprietatea publică a comunei Bucov;

- Cererea nr. 6742/22.02.2023 formulată de medici prin care solicită concesionarea spațiilor , cu destinația de cabinete medicale pentru medicină de familie, în vederea continuării funcționării cabinetelor medicale individuale de medicina de familie, în bune condiții, potrivit dispozițiilor Ordonanței Guvernului nr. 124/1998, republicată, cu modificările și completările ulterioare;

- Raportul consilierului juridic Badea Georgiana Alina, nr.6744/22.02.2023 - Avizul favorabil nr. 6745/22.02.2023 al comisiei de specialitate nr. 1 din cadrul Consiliului Local al comunei Bucov;

Ținând cont de faptul că medicina de familie prestată de Cabinetele Medicale Individuale este singura modalitate de acordare a serviciilor medicale generale, acest lucru fiind de interes public pentru locuitorii comunei Bucov;

 In temeiul prevederilor art. 14, alin. (4) și (7) din Ordonanța Guvernului nr. 124/1998 privind organizarea și funcționarea cabinetelor medicale, republicată, cu modificările și completările ulterioare, Hotărârii Guvernului nr. 884/2004 privind concesionarea unor spații cu destinația de cabinete medicale, cu modificările ulterioare, ale Ordinului comun nr. 946/299/2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spații cu destinația de cabinete medicale și ale art. 7, alin. (13) din Legea nr. 52/2003 privind transparența decizională în administrația publică, republicată;

În baza dispozițiilor art. 129, alin. (1), alin. (2), lit. d), alin. (7), lit. c), art. 139, alin. (1), alin. (3), lit. g) și ale art. 196, alin. (1), lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

 HOTĂRĂȘTE:

**Art.1.** Se aprobă concesionarea directă către Cabinetele Medicale Individuale a spațiilor cu destinația de cabinete medicale, situate în comuna Bucov, județul Prahova, în vederea continuării funcționării cabinetelor medicale individuale de medicină de familie.

 **Art.2. (1)** Se aprobă durata concesiunii de 10 ani, începând cu data de 22.02.2023

 **(2)** Valoarea redevenței va fi de 1 euro/mp/an, în primii 5 ani. După primii 5 ani nivelul redevenței se va stabili de către concedent pornind de la prețul pieței, sub care redevența nu poate fi acceptată.

 **(3)** Redevența obținută prin concesionare se face venit la bugetul local al comunei Bucov.

 **Art.3.** (1) Contractul de concesiune se va încheia în conformitate cu Ordinul nr. 946/299/2004 pentru aprobarea modelului-cadru al contractului de concesiune încheiat în temeiul Hotărârii Guvernului nr. 884/2004 privind concesionarea unor spații cu destinația de cabinete medicale.

(2) Se împuternicește Primarul comunei Bucov pentru semnarea contractului de concesiune.

**Art.4.** Contractele în derulare prelungite prin acte adiționale, respectiv:

Contract nr. 4431/23.06.2005 încheiat cu CMI dr Zaharia Elena

Contract nr. 4471/23.06.2005 CMI Strâmbeanu Corina

Contract nr. 4454/22.06.2005 CMI Ionescu Verona

 încetează începând cu data de 22.02.2023 prin acordul părților.

**Art.5.** Prezenta hotărâre poate fi contestată în conformitate cu prevederile Legii nr. 554/2004 a contenciosului administrativ, cu modificările și completările ulterioare. **Art.6**. Prezenta hotărârea se comunică: Cabinetelor Medicale Individuale, Primarului comunei Bucov, Biroului financiar-contabil, Biroului registru agricol, cadastru si mediu, Instituției Prefectului - Județul Prhova, se aduce la cunoștință publică, prin afișare.

 INITIAT DE PRIMAR,

 SAVU ION